( 194 ) 
3° Unde venit quorumdam ovorum immensa magnitudo respectu alio- 
rum exiguorum , quae magnitudo tanta est ut vesiculae aereae aut sacci 
membranacei illa ova non possent continere, quamvis contineant falso 
creditos pullos omnino viventes? 
4° Si revera chrysalis continetur ovo, ut ex opere Cl. Home colligi 
posse videtur, cur in ovo chrysalis nec oculis nudis nec rnicroscopii ope 
perspici potest? 
5° Si folliculi chrysalidei pedes constituunt , cur hi posteriores exis- 
tunt 1° supra ovaria, et prope caput, ubi non vesiculae aereae occurrunt; 
2° omni tempore et in omnibus individuis, ab exitu etiam ex ovo, nec 
tamen ideo coiverint nec pullos progenuerint ? Caeterum , secundum 
opinionem Cl. Home , pedes revera essent fortuiti et numero et loco. 
6° Quare hi pedes (folliculi chrysalidum) sunt retractiles et habent 
musculos motui suo idoneos? 
7° Quare illae chrysalides ( pedes) non perforantur apertura ad extre- 
mitatem anteriorem per quam Lumbricus transiit? 
8° Quoniam plurima et quidem ingens numerus ovorum et pullorum 
in vesiculis membranaceis occurrunt, cur semper unicus tantummodo pes 
ductum externum clauderet, si revera ille ductus existit? Quid adveniret 
illis ovis aut chrysalidibus quae adhuc comprehenderentur vesicula, et 
quidem post collocationem ad externam partem prioris pedis? 
9° Quare animalcula in cellulis reperta non quidem exhibent omnia 
criteria pullorum Lumbricorum ? 
10° Quare hi pulli egrediuntur per aperturam ano vicinam, donec 
ex sententia laudati auctoris, infra ventrem et per totam longitudinem 
corporis a capite usque ad anum exire deberent? 
11 & Quare in corpore et praesertim in receptaculo ani reperitur ingens 
quantitas horum folliculorum chrysalideorum , nec tamen ibi efformant 
pedes, aut prope orificia externa a Cl. Home detecta occurrunt? 
12° Quare vesiculae aut cellulae communicant extrorsum per dorsum 
et secundum unicam lineam medianam et dorsalem, donec aliter debe- 
rent habere tubos aut ductus ventrales et ad minimum octo , pro singulis 
vesicularum paribus quia octo adsunt pedum series? 
